ΓΡΑΠΤΗ ΕΡΩΤΗΣΗ E-0292/02

υποβολή: Charles Tannock (PPE-DE) και Theresa Villiers (PPE-DE) προς την Επιτροπή

(11 Φεβρουαρίου 2002)

Θέμα: Η ευρωπαϊκή ομαδική εξαίρεση στη λιανική εμπορία αυτοκινήτων

Θεωρεί η Επιτροπή ότιπάρχει λόγος να συνεχισθεί η ομαδική εξαίρεση στη λιανική εμπορία οχημάτων μετά τη λήξη ισχύος της το Σεπτέμβριο αυτού του έτους ή θα εμπόδιζε με οποιοδήποτε τρόπο αυτή η λήξη τους κατασκευαστές αυτοκινήτων να παρέχουν επαγγελματικέςπηρεσίες στους πελάτες τους·

Δέχεται η Επιτροπή ότι οι κατασκευαστές αυτοκινήτων έχουν εκμεταλλευθεί τοπάρχον σύστημα επιλεκτικής και αποκλειστικής διανομής για να ελέγχουν τις τιμές σε βάρος των καταναλωτών σε μεμονωμένα κράτη μέλη και, αν ναι, προτίθεται η Επιτροπή να αντιμετωπίσει αυτό το πρόβλημα διασφαλίζοντας ότι καταναλωτές από ένα κράτος θα μπορούν να αγοράζουν αυτοκίνητα σε άλλο κράτος χωρίς αδικαιολόγητες καθυστερήσεις ή διακρίσεις, και διευκολύνοντας τους εμπόρους να αναλαμβάνουν περισσότερες δικαιοχρησίες και να κάνουν πωλήσεις στο εξωτερικό, διασφαλίζοντας έτσι ότι θα μπορούν όλοι οι καταναλωτές σε όλα τα κράτη μέλη να επωφελούνται από έναν πραγματικό ανταγωνισμό εντός της ενιαίας αγοράς·

Απάντηση του κ. Monti Εξ ονόματος της Επιτροπής

(25 Μαρτίου 2002)

Τα Αξιότιμα Μέλη του Κοινοβουλίου πρέπει να έχουν ήδη αντιληφθεί ότι στις 5 Φεβρουαρίου 2002, η Επιτροπή εξέδωσε σχέδιο κανονισμού για την απαλλαγή κατά κατηγορίες στον τομέα των αυτοκίνητων οχημάτων(1).

Το νέο σχέδιο κανονισμού εστάλη πρόσφατα στο Κοινοβούλιο και προορίζεται να αντικαταστήσει τον κανονισμό (ΕΚ) αριθ. 1475/95 της Επιτροπής, της 28ης Ιουνίου 1995, σχετικά με την εφαρμογή του άρθρου 85, παράγραφος 3 της Συνθήκης σε ορισμένες κατηγορίες συμφωνιών διανομής, πώλησης και εξυπηρέτησης μετά την πώληση αυτοκινήτων οχημάτων(2), μετά τη λήξη της, τον Σεπτέμβριο 2002.

Συμφωνίες διανομής, όπως αυτές που χρησιμοποιούνται στον αυτοκινητιστικό τομέα ανήκουν σε μια ευρύτερη κατηγορία συμφωνιών, γνωστών ως κάθετων συμφωνιών. Στους περισσότερους από τουςπόλοιπους οικονομικούς τομείς, όπου δενπάρχει καμία απαλλαγή κατά κατηγορίες, οι συμφωνίες αυτές καλύπτονται από μια γενική απαλλαγή κατά κατηγορίες, γνωστή ως κανονισμός (ΕΚ) αριθ. 2790/1999 της Επιτροπής, της 22ας Δεκεμβρίου 1999, για την εφαρμογή του άρθρου 81 παράγραφος 3 της Συνθήκης σε ορισμένες κατηγορίες κάθετων συμφωνιών και εναρμονισμένων πρακτικών(3), εφόσον πληρούν ορισμένους όρους και δεν περιέχουν αυστηρά περιοριστικές διατάξεις στον τομέα του ανταγωνισμού.

Μια από τις πρώτες ερωτήσεις που τέθηκαν, όταν η Επιτροπή άρχισε την ανάλυσή της, ήταν εάν με τη λήξη του κανονισμού (ΕΚ) αριθ. 1475/95, έπρεπε να ισχύσει αυτόματα ο γενικός κανονισμός στον τομέα των μηχανοκίνητων οχημάτων. Η επιλογή αυτή απορρίφθηκε, δεδομένου ότι ο κανονισμός (ΕΚ) αριθ. 2790/1999, δεν περιέχει επαρκή μέτρα προστασίας για την αποτροπή των προβλημάτων ανταγωνισμού που επισημάνθηκαν στην έκθεση αξιολόγησης της Επιτροπής του 2000, και η οποία θα έδινε τη δυνατότητα στους κατασκευαστές αυτοκινήτων να συνεχίσουν να χρησιμοποιούν ευρέως το ίδιο είδος επιλεκτικών και αποκλειστικών δικτύων διανομής

που οδήγησαν σε τέτοια προβλήματα στο παρελθόν. Επίσης, αντίθετα από τον κανονισμό (ΕΚ) αριθ. 1475/95, ο γενικός κανονισμός απαλλαγής κατά κατηγορίες δεν περιέχει καμία ρήτρα διαθεσιμότητας που ναποχρεώνει τους κατασκευαστές αυτοκινήτων να εφοδιάζουν τους εμπορικούς αντιπροσώπους της Ηπειρωτικής Ευρώπης με οχήματα με το τιμόνι δεξιά για τους βρετανούς και ιρλανδούς πελάτες τους. Είμαι σίγουρος ότι τα αξιότιμα μέλη του Κοινοβουλίου θα συμφωνήσουν με την ανάλυση της Επιτροπής ότι η ρήτρα αυτή αποτελεί στοιχείο ζωτικής σημασίας για την ενιαία αγορά.

Μολονότι ο κανονισμός (ΕΚ) αριθ. 2790/1999, δεν μπορεί να εμποδίσει τους κατασκευαστές και πολύ περισσότερο τους εμπορικούς αντιπροσώπους να παρέχουν καλής ποιότητας εξυπηρέτηση μετά την πώληση, η Επιτροπή κατέληξε στο συμπέρασμα ότι, χωρίς αυστηρότερα μέτρα, μπορεί να στρεβλωθεί ο ανταγωνισμός μεταξύ των εμπορικών αντιπροσώπων και των ανεξάρτητων συνεργείων επισκευής, εις βάρος των καταναλωτών. Ιδιαίτερα, ο γενικός κανονισμός δεν περιέχει καμία διάταξη που να εξασφαλίζει την πρόσβαση ανεξάρτητων μηχανικών στις τεχνικές πληροφορίες, προβλέπει ανεπαρκή μέτρα για την προστασία του ανταγωνισμού όσον αφορά τις πωλήσεις ανταλλακτικών και δίνει τη δυνατότητα στους κατασκευαστές να εμποδίζουν τους εμπορικούς αντιπροσώπους να εκχωρούν ωςπεργολαβία την επισκευή των οχημάτων σε άλλα εξουσιοδοτημένα συνεργεία.

Η έκθεση αξιολόγησης της Επιτροπής για τον κανονισμό (ΕΚ) αριθ. 1475/95, κατέληξε στο συμπέρασμα ότι η λειτουργία της ενιαίας αγοράς δεν ήταν η δέουσα στον τομέα των μηχανοκίνητων οχημάτων. Με σκοπό την αποτελεσματικότερη λειτουργία της ενιαίας αγοράς, το νέο σχέδιο κανονισμού, απαγορεύει το συνδυασμό της επιλεκτικής και της αποκλειστικής διανομής και περιέχει ορισμένα μέτρα χάρη στα οποία οι καταναλωτές θα μπορούν ευκολότερα να αγοράσουν αυτοκίνητο σε άλλα κράτη μέλη. Επίσης θα καταστήσει ευκολότερο για τους εμπόρους λιανικής πώλησης την πώληση οχημάτων στο εξωτερικό, και θα δημιουργήσει και άλλες δυνατότητες πώλησης σε άλλες περιοχές της Ένωσης. Επίσης, το νέο σχέδιο κανονισμού απαγορεύει στους κατασκευαστές να επιβάλουν διάφορους περιορισμούς, τους οποίους χρησιμοποιούσαν στο παρελθόν για να αποτρέψουν τους εμπορικούς αντιπροσώπους να πωλούν οχήματα άλλου σήματος. Η Επιτροπή, κατά τη διαδικασία των διαβουλεύσεων που προηγείται της οριστικής έκδοσης του νέου κανονισμού, θα εξετάσει εάν είναι σκόπιμο να περιληφθεί διάταξη που να διευκολύνει τον εμπορικό αντιπρόσωπο να πωλήσει την αντιπροσωπεία του σε άλλο εξουσιοδοτημένο αντιπρόσωπο που ανήκει στο ίδιο δίκτυο. Η Επιτροπή πιστεύει ότι, συνολικά, τα προτεινόμενα μέτρα θα διευκολύνουν τους εμπορικούς αντιπρόσωπους να διέρχονται τα σύνορα ενισχύοντας κατάυτόν τον τρόπο την ενιαία αγορά προς όφελος όλων των ευρωπαίων καταναλωτών.

(1) Διατίθεται δελτίο τύπου για τον ιστοχώρο της Επιτροπής, στη διεύθυνση: http://europa.eu.int/comm/competition/car_sector/distribution/

reform_proposal.

(2) ΕΕ L 145 της 29.6.1995.

(3) ΕΕ L 336 της 29.12.1999.